ג'דיידה-מכר

ג'דיידה-מַכּר (בערבית: جديدة-مكر) היא מועצה מקומית ערבית במחוז הצפון בישראל. היישוב שוכן בגליל המערבי, מזרחית לעכו ומערבית לכביש 70. שני הכפרים ג'דיידה ואל-מכר אוחדו למועצה אחת בשנת 1990. הרוב המכריע של תושבי ג'דיידה-מכר הם ערבים-מוסלמים, לצד מיעוט קטן של ערבים נוצרים. היסטוריה ג'דיידה (جديدة) ג'דיידה הוקם במאה ה-16 על ידי ערבים מסוריה. משמעות שמו של היישוב בעברית הוא "חדשה". במאה ה-19 נחכרו אדמות היישוב על ידי חיים פרחי שהיה היועץ של מושל עכו. בשנת 1983 הורחב שטח השיפוט של הכפר. אל-מַכּר (المكر) מַכּר (או: אל-מַכּר) הוקם גם הוא במאה ה-16 על ידי תושבים מלבנון אך במקום ישבו תושבים כבר מהתקופה הרומית, התקופה הביזנטית והתקופה הערבית. במחצית השנייה של המאה ה-19 התגוררו בכפר, על פי הערכה, בין 160–300 נפשות, כמחציתם דרוזים וכמחציתם מוסלמים. במפקד 1922 נמנו בכפר 281 נפש. יש המעריכים כי במקום שכן היישוב "מכרה" שממנו בא חפר המכרי שהיה מגיבוריו של דוד המלך. בשנת 1983 הורחב שטח השיפוט של אל-מכר. אוכלוסייה לפי נתוני הלשכה המרכזית לסטטיסטיקה (הלמ"ס) נכון לסוף מאי 2026 (אומדן), מתגוררים בג'דיידה-מכר 20,525 תושבים, מתוכם 20,485 תושבי ישראל (מקום 120 בדירוג רשויות מקומיות בישראל). שינוי בגודל האוכלוסייה ‎+0.6% בשנה‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ג (2022-‏2023) היה 72.2%. השכר החודשי הממוצע של שכיר במשך שנת 2022 היה 7,720 ש"ח (ממוצע ארצי: 11,864 ש"ח). כל תושבי הכפר ערבים, ב-2022 הדמוגרפיה בכפר הייתה: מוסלמים 91.3% נוצרים 8.7% עדכון 2023: מוסלמים: 93.3% נוצרים: 6.6% בשנת 2014 אישרה המועצה הארצית לתכנון ובנייה את הקמת העיר טנטור, עיר ערבית חדשה, בצמוד ומדרום לעיר. בשנת 2021 פורסם כי כדי למנוע מהומות פוליטיות, הוחלט להרחיב לממדי עיר את היישוב ג'דיידה-מכר בבניית 8,000 יחידות דיור, ולבטל את הקמת העיר החדשה טנטור. ראשי המועצה 11 בנובמבר 2008–2018: מוחמד שאמי משנת 2018: סוהיל מלחם קישורים חיצוניים אתר המועצה המקומית ג'דיידה-מכר פרופיל ג'דיידה-מכר נכון לשנת 2023 באתר הלמ"ס מיכאל יעקובסון: מתברגנים: העיר הערבית החדשה בגליל תיראה כמו כל עיר יהודית, באתר Xnet‏ הערות שוליים